פי צו הטבע. ומה אפשר כבר לעשות, אם לא להצטרף לאבי, וללכת לקבל את מה שמגיע לו? תורת האבולוציה מלמדת, כי לכל חיה יש ריקוד חיזור, המונע ממנה לקיים יחסים עם חיה שאיננה שייכת למין שלה, ונמרוד כבר בקיא בשלו. לא להיצמד מהר מדי, אבל גם לא להסס יותר מדי. כמה מגעים  בטעות כדי לבחון את הכוונות. אסור שהיא תרגיש זולה, אבל גם לא קדושה. לחכות עד שהיא תהיה תשושה קצת, ואז להזמין אותה לשתות. אחר כך, אפשר לספר לה כמה שהיא יפה, כמה שהחיוך שלה ממלא את כל העולם ועוד. היא כבר מכירה את זה. זהו ריקוד החיזור של הדיסקוטקאי והבלינית המצויה, והיא תלך צעד, צעד אחרי ההוראות: היא תיגע בו בטעות כמה פעמים, כדי לגרום לו להתעניין. היא תיצמד אליו, לא מהר מדי אבל גם בלי להסס. בשלב כלשהו, היא חייבת להיראות תשושה, ולבוא אתו אל הבאר. היא תשתה. משקאות אלכוהוליים לא משפיעים עליה. בכל זאת, היא תחשוב שהיא שיכורה, כדי שתוכל להאמין לו כשהוא אומר לה שהיא יפה, ושהחיוך שלה ממלא את העולם. "בחיי, זה מדהים" אמר נמרוד. "החיוך שלך כמו ממלא את העולם". "אתה יודע", אמרה, כאשר הניחה את כוס הטקילה "את זה אף פעם לא אמרו לי".  "באמת? אני לא מבין